Перад гасцямі выступіла ўрач-афтальмолаг раённай бальніцы Алена Семянюк. Алена Мікалаеўна пачала з лічбаў. Так, на дыспансерным уліку ў афтальмолага знаходзіцца 508 дарослых і 103 дзіцяці, 99 чалавек – інваліды па зроку. Урач назвала асноўныя захворванні гэтых пацыентаў: глаўкома, дыябетычная рэтынапатыя, міяпія, захворванні сятчаткі і іншыя. Расказала пра агляды, абследаванне, медыкаментознае і аператыўнае лячэнне такіх хворых, магчымасць для іх аздаравіцца ў санаторыях. Пазнаёміла з тым абсталяваннем, якое прымяняецца на прыёмах, пры прафілактычных аглядах, карэкцыі і лячэнні зроку.